Hamas

Hamas (, singkatan kepada  , "Gerakan Perjuangan Islam") ialah sebuah organisasi kebangsaan, ketenteraan dan pejuang Islamis Palestin. Ia mempunyai sayap bantuan masyarakat Dawah, dan sayap ketenteraan, Briged Izz ad-Din al-Qassam. Ia memenangi pilihan raya perundangan Palestine 2006 dan membentuk pemerintahan secara de facto di Genting Gaza berikutan Perebutan Gaza 2007. Hamas diasaskan untuk membebaskan Negara Palestin i 

Hamas diasaskan pada tahun 1987, selepas berlakunya Intifadah Pertama dicabangkan dari Ikhwanul Muslimun di Mesir yang mana cawangannya di kawasan di Gaza sebelum ini tidak bertentangan dengan Israel dan mengancam Pertubuhan Pembebasan Palestin. Pengasas bersamanya, Syeikh Ahmed Yassin berkata pada 1987, dan Piagam Hamas menegaskan pada 1988, bahawa Hamas diasaskan untuk membebaskan Palestin, termasuk kawasan Israel zaman sekarang, daripada pendudukan ketenteraan di wilayah palestine, Perang untuk melawan israel.Tentera islam sebuah negara Islam di kawasan yang kini merupakan Tebing Barat dan Genting Gaza. Sejak 1994, kumpulan ini kerap menyatakan bahawa mereka menerima gencatan senjata jika Israel bersetuju dengan sempadan ditetapkan antaranya dan Palestin pada 1967, membayar pampasan, membenarkan pilihan raya yang bebas di wilayah Palestin dan memberikan pelarian Palestin hak untuk kembali.

Penamaan 
Hamas ialah akronim kepada frasa Arab  atau Ḥarakat al-Muqāwamah al-Islāmiyyah, yang bermaksud "Gerakan Perjuangan Islam". Akronim, HMS, kemudiannya dimasukkan dalam Piagam Hamas dengan perkataan Arab ḥamās () yang mempunyai maksud tersendiri ialtu "semangat", "kekuatan", atau "keberanian". Dalam Ibrani, terdapat perkataan dengan bunyi yang sama, ḥāmās () membawa maksud "keganasan" dan dicadangkan bahawa persamaan fonemik antara dua perkataan tersebut mungkin menyebabkan hubungan kritikal antara Israel dengan gerakan rakyat Palestin ini.

Penamaan briged Izzuddin Al-Qassam 
Briged Izzuddin Al-Qassam, sayap ketenteraan Hamas pula dinamakan sempena nama seorang pejuang Palestin , syahid Syeikh Izzuddin Al-Qassam. Mereka juga kadangkala menamakan diri mereka "Pelajar Ayyash" ataupun "Unit Yahya Ayyash", bagi memperingati pemimpin pertama Briged yang merupakan pakar pembuat bom yang telah dibunuh pada 1996, Yahya Ayyash, .

Sejarah 
Hamas diasaskan oleh Syeikh Ahmed Yassin dari bahagian Gaza al-Ikhwanul al-Muslimun. Sejak penubuhannya, Hamas telah melancarkan serangan balas terhadap pendudukan Zionis Israel, negara haram yang menakluki wilayah Palestine. Piagam Hamas menyeru supaya negara haram Zionis Israel dimusnahkan dan digantikan dengan sebuah negara Islam yang adil dan damai tanpa mengira agama, etnik bangsa dan sebagainya. Hamas sering menunjukkan sentimen anti-Zionis Israel dan berjuang untuk mengusir pihak Zionis Israel keluar dari Palestine melalui Jihad. 

Dalam pilihanraya umum 2006, Hamas berjaya memenangi jumlah kerusi yang terbanyak dalam parlimen dan telah membentuk kerajaan baru. Hal ini membuktikan populariti Hamas berbanding dengan Fatah yang dianggap tidak berkesan dan tidak berakhlak oleh penduduk Palestin. Hamas juga melaksanakan beberapa program kebajikan di wilayah Palestin, termasuk menabung sekolah, rumah yatim piatu dan klinik kesihatan. 

Pertempuran antara kumpulan militan Fatah dan Hamas sejak pilihanraya Januari 2006 telah banyak berlaku, dan menyebabkan kemusnahan infrastruktur dan kegawatan ekonomi.

Hamas dianggap sebagai pihak pengganas oleh Amerika Syarikat, Kanada, United Kingdom, Australia, Israel, Jepun dan Kesatuan Eropah. Selepas kemenangan Hamas dalam pilihan raya 2006, Amerika Syarikat dan Kesatuan Eropah telah menyekat bantuan ekonomi kepada Palestin, demi memulaukan Hamas. Pada 8 Februari 2007, Hamas telah bersetuju mangagihkan kuasa antara pihak Hamas dan Fatah dengan harapan menghentikan sekatan itu. Namun, Israel dan Amerika Syarikat masih tidak berpuas hati dengan penglibatan Hamas dalam kerajaan. Pertempuran antara Hamas dan Fatah diteruskan sehingga Jun 2007, apabila Mahmoud Abbas membubarkan parlimen untuk melantik kerajaannya sendiri. Tindakan ini ditentang habis-habisan oleh Hamas. Pada hari yang sama itu, militan Hamas berjaya menguasai seluruh Genting Gaza dan menghancurkan pengaruh dan kuasa Fatah di kawasan tersebut.

Pandangan antarabangsa terhadap Hamas 
Menurut Tobias Buck, Hamas "disenarai sebagai pertubuhan pengganas oleh Israel, Amerika Syarikat dan Kesatuan Eropah, tetapi tidak berani memperlakukannya seperti sekarang" dan di dunia Islam dan Arab ia telah hilang status hinaannya dan utusannya dialu-alukan ke ibu kota negara-negara Islam. Sementara Hamas didakwa sebagai kumpulan pengganas oleh beberapa pemerintahan negara dan ahli akademik, yang lain melihat Hamas sebagai sebuah pertubuhan yang kompleks, dengan ketenteraan hanyalah satu daripada komponennya. Amerika Syarikat telah menghalang Hamas pada 1995, begitu juga Kanada pada November 2002. Kesatuan Eropah mengharamkan sayap ketenteraan Hamas pada 2001 dan, dengan tekanan AS, Kesatuan Eropah memasukkan Hamas dalam senarai pertubuhan pengganas pada 2003. Hamas mencabar keputusan tersebut, tetapi keputusan tersebut disokong di bawah Mahkamah Keadilan Eropah pada Julai 2017. Jepun, New Zealand, Australia dan United Kingdom, dan negara-negara lain, meletakkan sayap ketenteraan Hamas sebagai pertubuhan pengganas. Pertubuhan ini juga pernah diharamkan di Jordan.

Hamas tidak didakwa sebagai pertubuhan pengganas oleh Iran, Russia, Norway, Switzerland, Turki, China, Mesir, Syria, dan Brazil.

Nota

Rujukan 

Parti politik di Palestin
Anti-Zionisme di wilayah Palestin
Parti politik pejuang Islam di Palestin
 
Islamisme di Negara Palestin
Ikhwan al-Muslimin